wickkiey/tamil-wikipedia-chunked huggingface dataset:
# ஹீரோஸ் (தொலைக்காட்சித் தொடர்)

## விநியோகம்

### விற்பனையாக்கம்

#### செயலாக்கு உருவங்கள்

மேஸ்கோ நிறுவனம் பொம்மைகள் கண்காட்சி 2007 நிகழ்ச்சியில் அவர்கள் *ஹீரோஸ்* தொடரின் அடிப்படையில் அதில் நடிக்கும் வீரர்களின் செயலாக்கு உருவங்களை வெளியிடப்போவதாக அறிவித்தார்கள். ஒவ்வொரு செயலாக்கு உருவத்திலும் குறைந்தது 8 புள்ளிகளில் மூட்டுப்பொருத்தம் செய்யப்படும், மத்தியில் அதனை அசைப்பதற்கான துணைக்கருவிகள் பொருத்தப்படும். செயலாக்கு உருவங்களுடன், மேஸ்கோ நிறுவனம் இலவசமாக அள்ளிக்கொண்டு செல்லும் வகையிலான திரைக்கருவிகளும், அசைவில்லாத 3 3/4" பொம்மைகள் மூலமாக தொடரின் ஒரு முக்கிய நிகழ்ச்சியை காட்சிக்கு வைக்கும் வகையில் அமைக்கப்படும். இவ்வகைப்பட்ட செயலாக்கு உருவங்கள் மார்ச் 2008 (மலர் எண் #127) பொம்மைகள் கண்காட்சி இதழின் அட்டையில் வெளியானது. இதன் முதல் தொடரான, *தொடர் I*, இல் பீட்டர் பெற்றேல்லி, கிளைர் பென்னெட், ஹிரோ நகமுரா , சைலார் மற்றும் மொஹிந்தர் சுரேஷ் போன்றோர் அடங்குவர், அவற்றில் "பறக்கும்" பீட்டர் பெற்றேல்லி, "தீயணைப்பு-காப்போன்" கிளைர் பென்னெட், "டைம்ஸ் ஸ்கொயர் டெலிபோர்டேசன்" ஹிரோ நகமுரா, "ஓவியர்" சைலார் போன்றோரின் தனிப்பட்ட படங்கள் காணப்படும், அவை சான் டியாகோவில் உள்ள 2008 காமிக் காண் என்ற இடத்தில் மட்டுமே கிடைக்கப்பெறும், "கண்ணுக்குத் தெரியாத" பீட்டர் பெற்றேல்லி 1000 படங்கள் மட்டும், "மறையும்" பீட்டர் பெற்றேல்லி 500 பிரதிகள் மட்டும், இரண்டும் தனிப்பட்டதாக wizardworld.com. என்ற வலைத்தளத்தில் மட்டுமே கிடைக்கும். இதன் இரண்டாவது தொடர், *தொடர் II* , வெளியீட்டில் நிகி சான்டேர்ஸ்/ஜெஸ்ஸிகா சான்டேர்ஸ், திரு. பென்னெட், டேனியல் லிண்டேர்மன், மாட் பார்க்மன் (மோல்லி வால்கேரின் கூட) மற்றும் க்லாவ்டே, மேலும் முக்கியமாக, மறையும் க்லாவ்டே, எதிர்கால பீட்டர் மற்றும் எதிர்கால ஹிரோ ஆகியவை 2008 ஆம் ஆண்டில் செப்டெம்பரில் வெளியிடப்படும்.  
அனுமதி கிடைத்தபின் தொடரில் மேலும் சில பாத்திரங்கள் இடம் பெறுவார்கள்: ஹிரோ நகமுரா இராணுவ உடையில், தி ஹைடியன் ஆன, நாதன் பெற்றேல்லி, எல்லே பிஷப் மற்றும் ஆடாம் மன்றோ , மேலும் அவர்கள் சார்ந்த காட்சிகள் 2008 இறுதியிலோ அல்லது முந்தைய 2009 ஆண்டிலோ வெளியாகும். இதன் முன் மாதிரி படங்களையும் ஒருவரால் பார்க்க இயலும்.
# ஹீரோஸ் (தொலைக்காட்சித் தொடர்)

## மல்டிமீடியா

### தொலைக்காட்சி மற்றும் வானொலி

*ஹீரோஸ் அன்மாஸ்கட்* என்பது பிபிசியில் ஒளிபரப்பாகும் *ஹீரோஸ்* படப்பிடிப்பின் பின்னணியில் நடக்கும் நிகழ்வுகளை சித்தரிக்கும் தொடராகும். இத்தொடரில் *ஹீரோஸ்* பற்றிய பல தகவல்கள் கிடைக்கப்பெறும், அவற்றில் மேடை அலங்காரங்கள், முட்டுகள், சிறப்பான உடைமைகள் மற்றும் ஆடை அணிகலன்கள், மற்றும் நீல மற்றும் பச்சை வண்ண திரை அசைவூட்டம். இந்தக்காட்சியின் முதல் இரண்டு தொடர்களுக்கு அந்தோணி ஹெட் விளக்கமளித்தார் மற்றும் மூன்றாம் தொடரை சாண்டியாகோ காப்ரேற விளக்கினார். அமெரிக்காவின் பிணையமான G4 அமைப்பு *ஹீரோஸ்* தொடர்நிகழ்வுகளை நவம்பர் 3, 2007, முதல் ஒளிபரப்பத்தொடங்கியது, அத்துடன் *தி போஸ்ட் ஷோ* என்ற பெயரில் *ஹீரோஸ் அன்மாஸ்கட்* தொடரின் அமெரிக்கப்பதிப்பும் ஒளிபரப்பானது. *ஹீரோஸ்*, ஒளிபரப்பை தொடர்ந்து வரும் இக்காட்சி, பேட்டிகள், நேரடி பார்வையாளர்களின் விமரிசனம், இடைவினை தேர்வுகள், காட்சிக்கு பின்னணியில் நடந்த சுவையான நிகழ்வுகள் மற்றும் இதர *ஹீரோஸ்* நிகழ்வுகளை உள்ளடக்கியதாகும். அமெரிக்காவின் மொஜோ எச்டி பிணையம் கூட *ஹீரோஸ்* தொடர்நிகழ்வுகளை ஹை டெபநிசன் (உயர்ந்த வரையறைக்குட்பட்ட) தொழில் நுட்பத்துடன் ஒளிபரப்பி வருகிறது. இருந்தாலும், அந்தப்பிணையம் டிசம்பர் 2008 முதல் ஒளிபரப்பினை நிறுத்தியது, மேலும் எச்டி நுட்பங்களுடன் கூடிய ஒளிபரப்பும் உரிமையை புதிய வழித்தடங்கள் வழியாக அம்மாதத்திலிருந்தே தொடருமா (எடுத்துக்காட்டாக என்பிசியு வின் யுனிவர்சல் எச்டி) அல்லது அதற்காக உயர்ந்த வரையறைக்குட்பட்ட ஒளிபரப்பை புதியதாக அமைத்துவரும் G4 பிணையமே ஒரே நேரத்தில் ஒளிபரப்பும் பொறுப்பை ஏற்றுக்கொள்ளுமா என்பது தெளிவாகவில்லை.  
நவம்பர் 2007 அன்று, பிபிசி நான்கு சிறிய '2 பரிமாண' வகை படங்களை ஒளிபரப்பியது, இந்நிகழ்ச்சியில் இதன் நடிகர்கள் '2' என்ற வடிவத்தில் அமைக்கப்பட்ட ஓட்டையின் வழியாக அவர்கள் *ஹீரோஸ்* தொடரில் ஏற்ற பாத்திரத்தை ஒரு அறையில் நடப்பதை பார்ப்பது போல் வடிவமைத்து இருந்தார்கள். பிபிசி2 இணையம், மாசி ஒக என்பவர் ஹிரோவின் ஒரு அனிமே பாணியிலான அடுக்குத்தொகுப்பினை கண்டுகளித்த ஒரு சிறிய படம் சீசன் மூன்றின் முதலாம் தொடர் நிகழ்விற்கு முன்னராக ஒளிபரப்பியது.  
பிபிசி7 டிஏபி டிஜிட்டல் வானொலி ஒலிபரப்பு ஒவ்வொரு சனிக்கிழமை காலை 7:30 மணிக்கு ஜோன் ஹோம்ஸ் என்பவருடன் "ஹீரோஸ்—அதிகாரபூர்வமான வானொலித் தொடர்" என்ற நிகழ்ச்சியை, ஒலிபரப்பிவருகிறது. இத்தொடர் ஒரு வலையொலிபரப்பு (போட்காஸ்ட்) உருவிலும் கிடைக்கும்.
# ஹீரோஸ் (தொலைக்காட்சித் தொடர்)

## மல்டிமீடியா

### இணையதளம் மற்றும் எண்முறை விரிவாக்கங்கள்

*ஹீரோஸ்* தயாரிப்புக்குழு இணையதளத்திலும் அதிகாரபூர்வமான தொடர் உள்ளடக்கத்தை பதிவுசெய்துள்ளது. எழுத்தாளர்கள் ஜோ போகாச்கி மற்றும் ஆரோன் கொலேயிடே நடத்திவரும் "கேள்வி-பதில்" நிகழ்ச்சியை *Comicbookresources.com* என்ற அமைப்பு "பீஹைன்ட் தி எக்லிப்ஸ்" என்ற தலைப்புடன் இணையத்தில், வழங்கி வருகிறது. காட்சி தயாரிப்பாளர் மற்றும் இயக்குநர் கிரேக் பீமன் கூட தனது வலைப்பதிவில் ஒவ்வொரு வாரமும் தொடர் நிகழ்வு படமாக்கப்பட்ட விதம் மற்றும் இதர இறக்கைத்தடைகளைப்பற்றி விளக்கி வருகிறார்.  
*ஹீரோஸ் எவெல்யுசன்ஸ்* என்ற இத்தொடரின் எண்முறை விரிவாக்கம் ஜனவரி 19, 2007 அன்று வெளியானது, இத்தொடர் *ஹீரோஸ்* தொடரின் உலகத்தை அலசுகிறது மேலும் தொடரின் தொன்மவியல் பற்றிய விளக்கங்களை அளித்துவருகிறது. முதல் சீசன் முழுவதும் அதன் பெயர் *ஹீரோஸ் 360 எக்ஸ்பீரியன்ஸ்* ஆக இருந்தது மேலும் இரண்டாம் சீசன் முதல் அதன் பெயர் மாற்றியமைக்கப்பட்டது.  
அமெரிக்காவில் மட்டும் *ஹீரோஸ்* தொடரின் அனைத்து தொடர்நிகழ்வுகளும் இணையதளத்தின் வழியாக கிடைக்கப் பெறுகிறது மேலும் அவற்றை "என்பிசி டைரெக்ட்" சேவைகள் மூலம் பெற்றுக்கொள்ளலாம். ஐ-டியூன்ஸ் வழியாகவும் 720p என்ற ஹை டெவினிஷன் அளவில் தொடர்நிகழ்வுகளைப் பெறலாம், ஆனால் என்பிசி மற்றும் ஆப்பிள் இனக். நிறுவனங்களுக்கிடையே ஒப்பந்தங்கள் புதுப்பிக்காத நேரத்தில் அவை கிடைக்கப்பெறவில்லை. சீசன்கள் 1, 2, 3, மற்றும் சீசன் நான்கின் 11 தொடர்நிகழ்வுகளை தற்போது நெட்ப்ளிக்ஸ் அமைப்பில் கட்டணத்துடன் பெறலாம்.  
என்பிசி யுனிவர்சல் நிறுவனம் ஏப்ரல் 2, 2008, அன்று என்பிசி டிஜிட்டல் என்டர்டைன்மென்ட் 2008 ஆண்டில் மேலும் இத்தொடரை வலைத்தளத்தில் வழங்கப்போவதாகவும், அவற்றில் அசலான வலைத்தள உள்ளடக்கங்கள் மற்றும் வலைத்தொடர்நிகழ்வுகளை பெறலாம் என அறிவித்துள்ளனர். ஹீரோஸ் வலைத்தொடர்நிகழ்வுகள் நிகழ்ச்சிக்காக *ஹீரோஸ் எவெல்யுசன்ஸ்* தொடர் மேலும் விரிவாக்கப்படும் மேலும் அவை ஜூலை முதல் ஒளிபரப்பாகும். இதர ஊடக மற்றும் எண்முறை விரிவாக்கங்கள் அளித்துள்ள அறிவிப்புகளில் வலைத்தளம் மூலமாக மேலும் வில்லன்மார்களை தெரிவு செய்தல், *ஹீரோஸ்* உலகத்தை அறிந்துகொள்ள மேலும் சிறிய வலைத்தளங்களின் திறப்பு, கம்பியில்லா ஐடிவி இடைவினைகள், மேலும் கைபேசிகளில் வண்ண வடிவமைப்புடன் தொடரின் காட்சிகளை பார்வையிடுவதற்கான ஆற்றல்.  
*உங்கள் ஹீரோவை நீங்களை உருவாக்குங்கள்* என்பது கேளிக்கை நிறைந்த, இடைவினை மேம்பாட்டு உத்தியாகும், இதனை NBC.com, நிறுவனம் வழங்குகிறது, அதன் மூலம் ஹீரோஸ் தொடரின் விசிறிகள் ஒரு புதிய ஹீரோவுக்கான நடை உடை பாவனைகளைப்பற்றிய தகவல்களை அளிக்குமாறு கேட்டுக்கொள்ளப்படுகிறார்கள். இந்தப்புதிய ஹீரோ "[வருகிறான்] உயிருடன்" ஒரு அசலான, நேரடி தொடர்நிகழ்வில் NBC.com தளத்தில் காண்பிக்கப்படுகிறான். ஸ்ப்ரின்ட் நிறுவனம் இந்த நிகழ்ச்சியை வழங்குகிறது. இம்முறையில் உருவான முதல் ஹீரோ, சான்டியாகோ, நீண்ட ஆயுள் மற்றும் அதிரடி வேகம் கொண்டவனாகும். அவன் நேரடி-செயல்முறை வலைத் தொடரான, ஹீரோஸ் டெஸ்டினி, என்ற நிகழ்ச்சியில் நவம்பர் 10, 2008 (விரைவுகள் வாரத்தில்) அறிமுகமானான். அக்டோபர் 18, 2008, அன்று ஹீரோஸ் விகி அந்நிறுவனம் அதிகாரபூர்வமாக என்பிசி யுடன் இணைந்ததாக அறிவித்தது. இப்போது என்பிசி *ஹீரோஸ்* தொடரில் ஆர்வமுள்ளவர்களை ஹீரோஸ் விகி தளத்தை பார்க்க அனுமதி வழங்குகிறது, நேரடியாக இதற்கான நிதியுதவிகளை இத்தளத்தில் வெளியிடும் விளம்பரங்கள் மூலமாக சரிகட்டுகிறது.
# தரிக்கோவில் ஸ்ரீ பத்மநாப சுவாமி கோவில்

த்ரிக்கோவில் - ஸ்ரீ பத்மநாப சுவாமி கோவில், என்பது இந்தியாவில் கேரள மாநிலத்திலுள்ள பத்தனம்திட்ட மாவட்டத்தில் வள்ளிக்கோடு என்ற கிராமத்தில் அமைந்த ஹிந்துக்கள் வழிபடும் மகா விஷ்ணுவின் கோவிலாகும்.  
திருவனந்தபுரத்தில் அமைந்திருக்கும் புகழ் பெற்ற பத்மநாபசுவாமி கோவிலுக்கு இணையாக இரண்டாவது இடத்தில் புகழுடன் விளங்கும் இடமாக இந்தக்கோவில் கருதப்படுகிறது.
# வேதா இலங்காதிலகம்

**வேதா இலங்காதிலகம்** இலங்கையைச் சேர்ந்த எழுத்தாளர். கோப்பாய் எனும் ஊரில் பிறந்த வேதா, இலங்கையின் களுத்துறை மாவட்டத் தேயிலை, ரப்பர் தோட்ட நிர்வாகியான இலங்காதிலகம் என்பவரை வாழ்க்கைத் துணைவராக ஏற்றுக் கொண்டார். புலம்பெயெர்ந்து 1986-ல் டென்மார்க் நாட்டிற்குச் சென்ற கணவரைத் தொடர்ந்து 1987-ல் இவரும் தன் மகன், மகள் ஆகியோருடன் டென்மார்க் சென்றார். அங்கு டேனிய மொழியைக் கற்று பாலர் பள்ளியில் ஆசிரியராகப் பணியாற்றினார்.  
தந்தை நகுலேசுவரர் ஊக்குவிப்பால் 1976-ல் இலங்கை வானொலிக்கு கவிதை எழுதத் துவங்கிய இவர் சிறு சஞ்சிகைகள், ஐரோப்பியத் தமிழ் சஞ்சிகைகள், மற்றும் முத்துக்கமலம் போன்ற சில தமிழ் இணைய இதழ்களிலும் எழுதி வருகிறார்.
# வேதா இலங்காதிலகம்

## வெளியான நூல்கள்

- வேதாவின் கவிதைகள் - கவிதைகள் (2003)
- குழந்தைகள் இளையோர் சிறக்க... - மொழிபெயர்ப்புக் கட்டுரை நூல் (2004)
- உணர்வுப் பூக்கள் - வாழ்வியல் கவிதைகள் (2007) (இந்நூல் இவர் கணவருடன் இணைந்து செய்யப்பட்ட நூல்)
- **பெற்றோரியலில் சிற்றலைகள்** - (2018) - சிறுகட்டுரைகள் பிள்ளை வளர்ப்பு, இளையோர் பற்றியதும் + வேதாவின் ஆத்திசூடி +பெற்றோர் மாட்சி பற்றிய மொழிகளடங்கிய நூல்
- **குறள் தாழிசை** - (2018) (திவான்பகதூர் பாவாந்தபிள்ளையின் யாப்பருங்கல விருத்தியுரையின்படிஇரண்டிரண்டாய் ஈற்றடி குறைந்த இஃது) கவிதை மொழியில் 23 அங்கங்கள் குறள்+ வேதாவின் மொழிகள் + 25 சிறுவர் பாடல்கள் அடங்கிய நூல்.
# உலகத் தமிழர் பேரவை

**உலகத் தமிழர் பேரவை** பல்வேறு நாடுகளின் நாட்டு தமிழர் அமைப்புகளின் ஒரு கூட்டு அமைப்பாகும். ஈழத் தமிழர்களின் மனித உரிமைகளையும், தன்னாட்சியும், தாயகத்தையும் வலியுறுத்தும் அமைப்பாகும். இது மக்காளாட்சி, அறவழி, பன்னாட்டு விழுமியங்களுக்கு ஏற்ப முன்னெடுக்கப்படுகிறதாக கூறப்படுகிறது.
# உலகத் தமிழர் பேரவை

## உறுப்பு அமைப்புகள்

### ஐரோப்பா

- பிரித்தானியத் தமிழர் பேரவை
- Danish Federation of Tamil Associations
- House of Eelam Tamils
- Norwegian Council of Eelam Tamils
- Holland Tamil Cultural Centre
- Swedish Tamil Forum
- European Tamil Union
# உலகத் தமிழர் பேரவை

## உறுப்பு அமைப்புகள்

### ஆசியா

- Tamils Relief Fund - Malaysia
# உலகத் தமிழர் பேரவை

## உறுப்பு அமைப்புகள்

### அசுத்திரேலியா

- அசுத்திரேலியன் தமிழர் பேரவை
- New Zealand Tamil Society
- Wellington Tamil Society
# உலகத் தமிழர் பேரவை

## உறுப்பு அமைப்புகள்

### வட அமெரிக்கா

- United States Tamil Political Action Council
- கனடியத் தமிழர் பேரவை
# உலகத் தமிழர் பேரவை

## திட்டங்கள்

- Sponsorship Programs
- மனித உரிமை மீறல்களை ஆவணப்படுத்தல்
# விழித்திரை

**விழித்திரை** (*Retina*) என்பது நமது கண்ணில் உட்கடைசி உறையாகும். இது மைய நரம்பு மண்டலத்தின் ஒரு பகுதியாகும். விழி வெளிப்படலம், திரவம், லென்ஸ், கூழ்ம திரவம் வழியாக வரும் ஒளியானது இதில் படுகிறது. இந்த ஒளி சில மின்வேதி மாற்றங்களை உண்டு செய்து மூளைக்குத் தகவல்களை அனுப்புகிறது. மூளை இத் தகவல்களை உருவங்களாக மாற்றுகிறது.  
எல்லாப் பொருட்களின் பிம்பமும் விழித்திரையில் தலை கீழாகத் தான் விழும். மூளை தான் இவற்றை நேராக்குகிறது.  
விழித்திரையில் பத்து அடுக்குகள் உள்ளன. வெளியிலிருந்து உள்ளாக அவை பின்வருமாறு,
1. நிறமிகள் கொண்ட எபிதீலியம் உள்ள அடுக்கு
1. ஒளி உணர்விகளான கூம்புகளும் குச்சிகளும் உள்ள அடுக்கு
1. வெளிப்புற எல்கை அடுக்கு
1. வெளிப்புற உட்கரு அடுக்கு
1. வெளிப்புற மடிப்பு அடுக்க
1. உட்புற உட்கரு அடுக்கு
1. உட்புற மடிப்பு அடுக்கு
1. நரம்பணுத் திரள் அடுக்கு
1. நரம்பு இழை அடுக்கு
1. உட்புற எல்கை அடுக்கு
2016 ஆம் ஆண்டு வெளியிடப்பட்ட ஒரு ஆய்வில் விழித்திரை மெய்மம் அல்லது திசுவை மறு வளர்ச்சி செய்யும் புதிய நுட்பத்தை விளக்கியுள்ளது.
# சூன் 2010

**சூன் 2010**, ஒரு செவ்வாய்க்கிழமை தொடங்கி 30 நாட்களின் பின்னர் ஒரு புதன்கிழமை முடிவடைகிறது. தமிழ் நாட்காட்டியின் படி ஆனி மாதம் ஜூன் 15, செவ்வாய்க்கிழமை தொடங்கி, சூலை 16 வெள்ளிக்கிழமை முடிவடையும்.
# சூன் 2010

## சிறப்பு நாட்கள்

- சூன் 19 - ஆனி உத்தரம்
# சூன் 2010

## நிகழ்வுகள்

---
# வார்ப்புரு:Infobox recurring event

<noinclude></noinclude>
| data23 = }  
| label24 =
| data24 = }  
| label25 = |அமைப்பாளர்}}
| data25 = |}}|}}}}  
| label26 = Filing&nbsp;status
| data26 = }  
| label27 = மக்கள்
| data27 = }  
| label28 = உறுப்பினர்
| data28 = }  
| label29 = }
| data29 = }  
| header31 = }|வலைத்தளம்}}
| data32 = }}}  
| below = }
}}<noinclude>
</noinclude>
# கார்ல் லூயிஸ்

**பிரடெரிக் கார்ல்டன் "கார்ல்" லூயிஸ்** (*Carl Lewis*, பிறப்பு: சூலை 1, 1961) ஓய்வுபெற்ற அமெரிக்க தட கள விளையாட்டு வீரர். இவர் ஒலிம்பிக் விளையாட்டுகளில் ஒன்பது தங்கப் பதக்கங்கள் உட்பட பத்து பதக்கங்களையும் பன்னாட்டு அமைச்சூர் தடகள உலக சாதனைப்போட்டிகளில் எட்டு தங்கம் உட்பட பத்து பதக்கங்களைப் பெற்ற சாதனை வீரர். 1979 ஆம் ஆண்டு முதல்முறையாக உலக தரவரிசையில் இடம் பெற்றதிலிருந்து 1996ஆம் ஆண்டு அவர் ஒலிம்பிக் பதக்கம் வென்று ஓய்வு பெற்றது வரை அவரது விளையாட்டு வாழ்க்கை அமைந்திருந்தது. தற்போது நடிகராக திரைப்படங்களில் நடித்து வருகிறார்.
# மூவேந்தர் முன்னேற்றக் கழகம்

**மூவேந்தர் முன்னேற்றக் கழகம்** (*Moovendar Munnetra Kazhagam*) முக்குலத்தோர் என்று அழைக்கப்படும் சாதியினரின் மேம்பாட்டிற்காகத் தொடங்கப்பட்ட ஒரு தமிழக அரசியல் கட்சி ஆகும். *மூ. மு. க.* என்று சுருக்கமாக இக்கட்சி அறியப்படுகிறது. முக்குலத்தினர் எனப்படும் கள்ளர், மறவர், அகமுடையர் என்கிற மூன்று சாதியினரின் கூட்டுச் சங்கமாக முக்குலத்தோர் சங்கம் எனும் பெயரில் முதலில் தொடங்கப்பட்டு, பின்னர் அரசியல் கட்சியாக மாற்றப்பட்டது. இதன் நிறுவனர் பிரேம்குமார் வாண்டையார். இவரது மறைவுக்குப் பின், தற்போதைய தலைவராக ஜி. எம். ஸ்ரீதர் வாண்டையார் என்பவர் இருந்து வருகிறார்.  
2011 சட்டமன்றத் தேர்தலில், திமுக தலைமையிலான கூட்டணியில், சிதம்பரம் தொகுதியில் போட்டியிட்டு தோல்வியடைந்தது. பின்னர் 2016 சட்டமன்றத் தேர்தலில், திமுக தலைமையிலான கூட்டணிக்கு ஆதரவு அளித்தது.
# டுவிலைட் (2008 திரைப்படம்)

## வெளியீடு

டுவிலைட் நவம்பர் 17,2008 அன்று லாஸ் ஏஞ்சலஸ் நகரில் திரையிடப்பட்டது. மேலும் அமெரிக்காவில் நவம்பர் 21 அன்று சம்மிட் என்டர்டெயின்மென்ட் மூலம் திரையரங்குகளில் வெளியிடப்பட்டது. விமர்சகர்களிடமிருந்து கலவையான விமர்சனங்களைப் பெற்ற போதிலும், இந்த படம் உலகளவில் 407 மில்லியன் டாலர்களை வசூலித்தது. இதன் டிவிடி மற்றும் பபுளூ-ரே இசைத்தட்டுகள் மார்ச் 21,2009 அன்று வெளியிடப்பட்டது. மேலும் இந்த ஆண்டின் அதிகம் வாங்கப்பட்ட டிவிடி ஆனது. படத்தின் ஒலிப்பதிவு நவம்பர் 4,2008 அன்று வெளியிடப்பட்டது.
# டுவிலைட் (2008 திரைப்படம்)

## படத்தின் தொடர்ச்சி

இந்தப் படத்தைத் தொடர்ந்து தி ட்விலைட் சாகா: நியூ மூன் (2009), தி ட்விலைட் சாகா: எக்லிப்ஸ் (2010), தி ட்விலைட் சாகா: பிரேக்கிங் டவுன் - பார்ட் 1 (2011) மற்றும் தி ட்விலைட் சாகா: பிரேக்கிங் டவுன் - பார்ட் 2 (2012) என இதன் நான்கு தொடர்ச்சிகள் வந்தன.
# தகவல் தொழில்நுட்ப உள்கட்டமைப்பு நூலகம்

**தகவல் தொழில்நுட்ப உள்கட்டமைப்பு நூலகம்** (**ITIL** ) என்பது தகவல் தொழில்நுட்ப சேவைகள் (ITSM), தகவல் தொழில்நுட்ப அபிவிருத்தி மற்றும் தகவல் தொழில்நுட்ப செயல்பாட்டு மேலாண்மைக்கான நெறிமுறைகள் மற்றும் பயிற்சிகளின் ஒரு தொகுப்பாகும்.  
எந்தவொரு தகவல் தொழில்நுட்ப நிறுவனமும் தங்களுடைய தேவைக்கு ஏற்ப பயன்படுத் தி கொள்ளும் வகையில், முக்கிய தகவல் தொழில்நுட்ப பயிற்சிகளையும், விளக்கமான பட்டியலையும், பணிகளையும் மற்றும் வழிமுறைகளையும் விரிவாக விளக்கும் ஒரு தொகுப்பை ஐடிஐஎல் வழங்குகிறது.  
ஐடிஐஎல் புத்தக தொகுதிகளாக பிரசுரிக்கப்பட்டுள்ளது. அப்புத்தகங்கள் ஒவ்வொன்றும் ஒரு தகவல் தொழில்நுட்ப மேலாண்மை தலைப்பைக் கொண்டிருக்கின்றன. *ஐடிஐஎல்* மற்றும் *ஐடி உள்கட்டமைப்பு நூலகம்* ஆகிய இந்த பெயர்கள், இங்கிலாந்து அரசு வர்த்verism certificationதக அமைச்சகத்தின் (Office of Government Commerce - OGC) பதிவுபெற்ற பதிப்புரிமைகளாகும்.
# தகவல் தொழில்நுட்ப உள்கட்டமைப்பு நூலகம்

## வரலாறு

தகவல் தொழில்நுட்பத்தைச் சார்ந்து வளர்ச்சி verism certification அதிகரித்து வருவதற்கு பிரதிபலிப்பாக,verism training 1980-களில் இங்கிலாந்து அரசின் சிசிடிஏ (CCTA), ஒரு பரிந்துரைகளின் தொகுப்பை உருவாக்கியது. தரமுறைபட்ட பயிற்சிகள் இல்லாததால், அரசு நிறுவனங்களும், தனியா ர்துறை ஒப்பந்தங்களும் தன்னிச்சையாக அவற்றின் சொந்த தகவல் தொழில்நுட்ப மேலாண்மை பயிற்சிகளை உருவாக்குவதை அது உணர்ந்தது.  
**தகவல் தொழில்நுட்ப நூலகம்** என்பது ஒரு புத்தக சேகரிப்பு தொகுதியாக உருவாக்கப்பட்டது. இந்த ஒவ்வொரு புத்தகமும் தகவல் தொழில்நுட்ப சேவை மேலாண்மைக்குள் ஒரு குறிப்பிட்ட பயிற்சியை உள்ளடக்கி இருக்கிறது. செயல்பாடுகளைக் கட்verism trainingடுப்படுத்துவverism certification in indiaதற்கும், மேலாண்மை செய்வதற்குமான ஒரு செயல்முறை-மாதிரியாக ஐடிஐஎல் உருவாக்கப்பட்டது. இது டபிள்யூ. எட்வர்டு டெம்மிங் மற்றும் அவரின் PDCA சுழற்சியோடு சம்பந்தப்பட்ட கண்ணோட்டத்தின் அடிப்படையில் உருவாக்கப்பட்டது.  
1989-ன் ஆரம்பக்கட்ட பிரசுரிப்புக்குப் பின்னர், ஐடிஐஎல்-இன் முதல் பதிப்பிற்குள் புத்தகங்க ளி ன் எண்ணிக்கை விரைவாக 30 தொகுதிகளுக்கும் மேலாக உயர்ந்தது.  
2000/2001-ல், ஐடிஐஎல்-ஐ அணுகுவதற்கு எளிமையாகவும் (மற்றும் மதிப்புடையதாகவும்) உverism certification in bangaloreருவாக்க, ஐடிஐஎல்-இன் இரண்டாம் பதிப்பானது, பதிப்புகளை 8 தர்க்க தொகுப்புகளாக தொகுத்தது. இது தகவல் தொழில்நுடப் மேலாண்மை, பயன்பாடுகள் மற்றும் சேவைகளின் பல்வேறு நோக்கங்களுக்கு பொருந்தும் வகையில் அவற்றிற்கு தொடர்புடைய செயல்முறை-வழிகாட்டிகளைத் தொகுப்பாக்கியது. இருப்பினும், இதில் முக்கியமானவை சேவை மேலாண்மை தொகுப்புகள் என்று அறியப்பட்டன (அதாவது சேவை உதவி மற்றும் சேவை வழங்குதல்). இவை பெருமளவில் பயன்படுத்தப்பட்டன; வினியோகிverism certification in indiaக்கப்பட்டன; மற்றும் முழுமையாக ஐடிஐஎல்-இன் இரண்டாம் பதிப்புகளினுடையதாக புரிந்து கொள்ளப்பட்டன.
- ஏப்ரல் 2001-ல், இங்கிலாந்து கருவூலத்துறையின் அரசு வர்த்தக அமைச்சகத்துடன் CCTA இணைக்கப்பட்டது.
- 2006-ல், ஐடிஐஎல் இரண்டாம் பதிப்பின் சொல்விளக்க களஞ்சியம் பிரசுரிக்கப்பட்டது.
- மே 2007-ல், 26 செயல்பாடுகளையும், செயல்முறைகளையும் கணக்கில் கொண்டு இந்த அமைப்பு ஐடிஐஎல்-இன் மூன்றாம் பதிப்பை (இது ஐடிஐஎல் புத்துணர்வு திட்டம் என்றும் அழைக்கப்படுகிறது) வெளியிட்டது. தற்போது இது 5 தொகுதிகளின் கீழ் குழுsiam trainingமையாக்கப்பட்டு, சேவை சுழற்சி வடிவமைப்பு கொள்கை சார்ந்து அமைக்கப்பட்டிருக்கிறது.
- 2009-ல், ஐடிஐஎல்-இன் இரண்டாம் பதிப்பு திரும்பப் பெறப்பட்டு, எவ்வாறு செயல்பட வேண்டும் என்பதன் அடிப்படையில் ஒரு மதிப்புடைய ஆய்வு தொடங்கப்படும் என்று ஓஜிசி (OGC) உத்தியோகப்பூர்வமாக அறிவித்தது.  
மே 2007-ல் பிரசுரிக்கப்பட்ட, ஐடிஐஎல்-இன் மூன்றாம் பதிப்பில் தொகுதிகள் அடங்கி உள்ளன:  
:1. **ITIL சேவை செயல்திட்டம்**
::2 **ஐடிஐஎல் சேவை வடிவமைப்பு**
:::3. **ஐடிஐஎல் சேவை மாற்றம்**
::::4. **ஐடிஐஎல் சேவை செயல்பாடு**
:::::5. **ஐடிஐஎல் சேவையின் தொடர் அபிவிருத்தி**
# தகவல் தொழில்நுட்ப உள்கட்டமைப்பு நூலகம்

## வரலாறு

### 1. சேவை செயல்திட்டம்

ஐடிஐஎல் சேவையானது, வாழ்க்கைவட்டத்தின் மையப்புள்ளியாகவும், தொடக்கபுள்ளியாகவும் இருக்கும். ஐடிஐஎல் சேவை செயல்திட்ட தொகுப்பானது
ஐடிஐஎல் நெறிமுறை ICT சேவைகளின் *பயனர்* மீது மிகுந்த கவனம் செலுத்துகிறது, மேலும் வியாபார செயல்பாடுகளுக்கு உதவியாக அவற்றிற்கு ஏற்ற சேவைகளை அவர்கள் அணுகுவதை முதன்மையாக அது உறுதிப்படுத்தி அளிக்கிறது.  
ஒரு வியாபாரத்திற்கு, வாடிக்கையாளர்களும், பயனர்களும் தான் செயல்முறை மாதிரிக்கு முதல் நுழைவாயில்களாக இருக்கிறார்கள். அவர்கள் கீழ்காண்பனவற்றின் மூலம் சேவை உதவியோடு தொடர்புபடுகிறார்கள்:
- மாற்றங்களைக் கேட்பதும் மூலமாகவும்
- தொடர்புகள், மேம்பாடுகளைக் கேட்பதன் மூலமாகவும்
- சிக்கல்கள், விசாரணைகள் ஆகியவற்றோடும்
- நிஜமான செயல்முறை வழங்குதல்களோடும்  
சேவை உதவி மையமானது, இறுதி பயனர்களின் நிகழ்வுகளுக்கு ஒரே தொடர்பு-புள்ளியாக இருந்து செயல்படுகிறது. அதன் முதல் செயல்பாடே, ஒரு சம்பவத்தை "உருவாக்குவது" தான். ஒரு நேரடி தீர்வு இருக்கும்பட்சத்தில், முதல் நிலையிலேயே அது அச்சம்பவத்தைத் தீர்க்க முயற்சிக்கிறது. சேவை உதவி மையத்தால் ஒரு சம்பவத்தைத் தீர்க்க முடியவில்லை என்றால், பிறகு அது சம்பவ மேலாண்மை அமைப்புமுறைக்குள் இருக்கும் இரண்டாம் மற்றும் மூன்றால் நிலை குழுவிற்கு அனுப்பப்படும். சம்பவங்கள் பின்வருவன போன்ற ஒரு தொடர் செயல்முறைகளைத் தூண்டிவிடக்கூடும்: அதாவது சம்பவ மேலாண்மை, சிக்கல் மேலாண்மை, மாற்றுவதற்கான மேலாண்மை, வெளி அனுப்புவதற்கான மேலாண்மை மற்றும் உள்ளமைவு மேலாண்மை. இந்த தொடர் செயல்முறைகளானது உள்ளமைவு மேலாண்மை தரவுகளஞ்சியத்தைப் (CMDB) பயன்படுத்தி கண்காணிக்கப்படுகிறது, இது ஒவ்வொரு செயல்முறையையும் பதவி செய்து, தேவைப்படும் போது பார்ப்பதற்காக (தர மேலாண்மைக்காக) வெளியீட்டு ஆவணங்களை உருவாக்குகிறது.
# தகவல் தொழில்நுட்ப உள்கட்டமைப்பு நூலகம்

## வரலாறு

### 1. சேவை செயல்திட்டம்

#### சேவை உதவி மையம் / சேவை கோரிக்கை மேலாண்மை

சம்பவங்கள் மற்றும் கோரிக்கைகளைக் கையாளுதல் மற்றும் பிற ITSM செயல்முறைகளாக ஓர் இடைமுகத்தை அளித்தல் ஆகிய பணிகள் உள்ளடங்கி இருக்கும். உள்ளடங்கி இருக்கும் வசதிகளாவன:
- தொடர்பிற்கான ஒரே தொடர்பிடம் (SPOC), ஆனால் இது தொடர்பிற்கான முதல் தொடர்பிடமாக தான் (FPOC) இருக்க வேண்டுமென்று கட்டாயமில்லை
- நுழைவிற்கான ஒரே வழி
- வெளியேறுவதற்கான ஒரே வழி
- வாடிக்கையாளர்களுக்கு எளிமையாக
- ஒருங்கிணைக்கப்பட்ட தரவு
- நெறிப்படுத்தப்பட்ட தொடர்பு முறை  
சேவை உதவிமையத்தின் முதல் பணிகளில் கீழ்காண்பனவையும் உள்ளடங்கும்:
- சம்பவ கட்டுப்பாடு: அனைத்து சேவை கோரிக்கைகளின் வாழ்நாள்வட்ட மேலாண்மை
- தொடர்புமுறை: செயல்முறை பற்றி வாடிக்கையாளர்களுக்கு தெரிவித்தல் மற்றும் சுற்றி நடப்பனவற்றையும் விளம்பரப்படுத்துதல்  
சேவை உதவி மைய செயல்பாடானது பின்வருவன போன்று பல்வேறு பெயர்களைக் கொண்டிருக்கலாம்:
- *அழைப்பு மையம்* : பெரும் எண்ணிக்கையிலான தொலைபேசி வழி பரிமாற்றங்களைத் முறையாக கையாள்வதில் சிறப்பு பெற்றிருத்தல்
- *மேஜை உதவி மையம்* : முதன்மை உதவி மட்டத்தில் முடிந்தவரை விரைவாக சம்பவங்களை நிர்வகித்து, ஒருங்கிணைந்து, தீர்ப்பது
- *சேவை உதவி மையம்* : சம்பவங்கள், பிரச்சனைகள் மற்றும் கேள்விகளைக் கையாள்வது மட்டுமின்றி, மாற்றுவதற்கான கோரிக்கைகள், பராமரிப்பு ஒப்பந்தங்கள், மென்பொருள் உரிமங்கள், சேவை மட்டத்திலான மேலாண்மை, உள்ளமைவு மேலாண்மை, கையிருப்பு மேலாண்மை, நிதியியல் மேலாண்மை மற்றும் தகவல் தொழில்நுட்ப சேவைகளின் தொடர் மேலாண்மை போன்ற பிற செயல்பாடுகளுடன் ஓர் இடைமுகத்தையும் வழங்குகிறது  
கவனிக்க வேண்டிய மூன்று *வகை* யான கட்டமைப்புகள்:
- *நிகழிட சேவை உதவி மையம்* : உள்ளூர் வியாபார தேவைக்களைக் கவனிப்பது - பல்வேறு இடங்கள் உதவி சேவைகள் கேட்கும் வரைக்கும் மற்றும் அதில் ஈடுபட்டிருக்கும் வரை மட்டுமே இது சாத்தியமாகும்.
- *மைய சேவை உதவி மையம்* : பல்வேறு இடங்களைக் கொண்டிருக்கும் நிறுவனங்களுக்கானது - செயல்பாட்டு செலவுகளைக் குறைக்கிறது மற்றும் இருக்கும் ஆதாரங்களை முழுமையாக பயன்படுத்துகிறது
- *மெய்நிகர் சேவை உதவி மையம்* : பல நாடுகளில் மையங்களைக் கொண்டிருக்கும் நிறுவனங்களுக்கானது - வலையமைப்பு திறன் மற்றும் தொலைதொடர்பு அபிவிருத்திகளால் உலகில் எங்கிருந்து வேண்டுமானாலும் இதை அணுக முடியும், எங்கேயும் இதை ஏற்படுத்தி கொள்ள முடியும், இது செயல்பாட்டு செலவுகளைக் குறைக்கிறது, இருக்கும் ஆதாரவளங்களை முழுமையாக பயன்படுத்துகிறது
# தகவல் தொழில்நுட்ப உள்கட்டமைப்பு நூலகம்

## வரலாறு

### 1. சேவை செயல்திட்டம்

#### சம்பவ மேலாண்மை

சம்பவ மேலாண்மையானது வழக்கமான சேவை செயல்பாட்டை முடிந்தவரை விரைவாக மீட்டெடுக்கவும், வியாபார செயல்பாடுகளின் மீதான எதிர்விளைவுகளைக் குறைக்கவும் நோக்கம் கொண்டிருக்கும், இதன் மூலம் அதிகபட்ச சிறந்த சேவை-தரம் மற்றும் சேவை-இருப்பு ஆகியவற்றைத் தக்கவைக்க உறுதி அளிக்கும்.
'வழக்கமான சேவை செயல்பாடு' என்பது இங்கே சேவை மட்ட உடன்படிக்கை (Service Level Agreement - SLA) அளவிற்குள்ளான சேவை செயல்பாடுகள் என்பதாகும்.
# தகவல் தொழில்நுட்ப உள்கட்டமைப்பு நூலகம்

## வரலாறு

### 1. சேவை செயல்திட்டம்

#### மாற்றுவதற்கான மேலாண்மை

எல்லாவிதமான மாற்றங்களையும் சிறப்பாக கையாள்வதற்கு தேவையான தரமுறைப்பட்ட நுட்பங்கள் மற்றும் செயல்முறைகளை உறுதிப்படுத்துவதை மாற்றுவதற்கான மேலாண்மை நோக்கமாக கொண்டிருக்கிறது,  
ஒரு மாற்றம் என்பது "ஒரு நிகழ்வு, அது தகவல் தொழில்நுட்ப உள்கட்டமைப்பிற்குள் குறைந்த அபாயத்தோடு நிர்வாகம், செலவினக்குறைவு, மேம்படுத்தப்பட்ட வியாபார செயல்முறை மாற்றங்கள் (தீர்வுகள்) ஆகியவற்றிற்கான உத்திரவாதத்தோடு ஒன்றோ அல்லது பல உள்ளமைவு விஷயங்களில் (configuration items)" ஒரு புதிய நிலை மாற்றத்தை ஏற்படுத்துகிறது.  
மாற்றுவதற்கான மேலாண்மையின் சில முக்கிய நோக்கங்கள் பின்வருமாறு:
- சேவைகளுக்கு குறைந்தபட்ச தொந்தரவை மட்டுமே அளிப்பது
- திரும்ப-பெறும் நடவடிக்கைகளைக் குறைத்தல்
- மாற்றத்தோடு சம்பந்தப்பட்டிருக்கும் ஆதாரவளங்களைச் சிக்கனமாக பயன்படுத்துதல்  
##### மாற்றுவதற்கான மேலாண்மையில் பயன்படும் சொற்கள்
- *மாற்று* : கூடுதலாக, CI-களை மாற்றி அமைப்பது அல்லது அவற்றை நீக்குவது
- *மாற்றும் கோரிக்கை (CI)* : ஒரு மாற்றத்திற்கான ஒரு கோரிக்கை, இது மாற்றுவதற்கான நிர்வாகத்திடம் மாற்றம் கோருபவரால் ஓர் உள்ளீடமாக அனுப்பப்படும்
- *மாற்றங்களுக்கான முன்கூட்டிய திட்டம் (FSC)* : வரவிருக்கும் அனைத்து மாற்றங்கள் பற்றிய விபரங்களைக் கொண்ட திட்டம்
# தகவல் தொழில்நுட்ப உள்கட்டமைப்பு நூலகம்

## வரலாறு

### 1. சேவை செயல்திட்டம்

#### வெளியீட்டு மேலாண்மை

வெளியீடு மேலாண்மை என்பது பணித்தளம் சாராத மென்பொருள் மற்றும் வன்பொருள் தானியக்க வினியோகத்திற்காக மென்பொருள் மாற்றும் குழுவால் பயன்படுத்தப்படுகிறது, இது ஒட்டுமொத்த தகவல் தொழில்நுட்ப உள்கட்டமைப்பு முழுவதற்குமான உரிம கட்டுப்பாடுகளையும் கவனித்து கொள்கிறது. முறையான மென்பொருள் மற்றும் வன்பொருள் கட்டுப்பாடானது, உரிமம் பெற்ற, பரிசோதிக்கப்பட்ட மற்றும் பதிப்பு-சான்றிதழ் பெற்ற மென்பொருள் மற்றும் வன்பொருளின் இருப்பை உறுதிப்படுத்துகிறது, இருக்கும் உள்கட்டமைப்பிற்குள் அறிமுகப்படுத்தப்படும் போது இவை முக்கியமாக தேவைப்படுகின்றன. புதிய வன்பொருள் மற்றும் மென்பொருளின் அபிவிருத்தி மற்றும் நிறுவுதலின் போது செய்யப்பட வேண்டிய தரக்கட்டுப்பாடும் புதிய வெளியீடு மேலாண்மையின் பொறுப்பில் வருகிறது. அனைத்து மென்பொருள்களும் வியாபார செயல்முறைகளின் தேவையைப் பூர்த்தி செய்கிறது என்பதற்கு இது உத்திரவாதம் அளிக்கிறது.  
புதிய வெளியீடு மேலாண்மையில் இலக்கில் பின்வருவன உள்ளடங்கும்:
- மென்பொருள் மாற்றுவதற்கான திட்டமிடல்
- தகவல் தொழில்நுட்ப அமைப்புமுறைகளுக்குத் தேவையான மாற்றங்களில் வினியோகம் மற்றும் நிறுவுதலுக்கான வழிமுறைகளை வடிவமைத்தலும், நிறுவுதலும்
- புதிய வெளியீட்டிற்கும் மாற்றும் போதும், திட்டமிடும் போதும் வாடிக்கையாளரின் எதிர்பார்ப்புகளைச் சிறப்பாக நிர்வகிப்பதும், அவர்களோடு தொடர்புகொள்வதும்
- தகவல் தொழில்நுட்ப அமைப்புமுறைகளுக்குத் தேவையான மாற்றங்களில் வினியோகம் மற்றும் நிறுவுதலைக் கட்டுப்படுத்துதல்  
புதிய வெளியீட்டு மேலாண்மை, வழக்கமான வழிமுறைகள் மற்றும் பரிசோதனைகள் மூலமாக நடப்பில் இருக்கும் சூழ்நிலையின் பாதுகாப்பிலும் மற்றும் அதன் சேவைகளிலும் கவனம் செலுத்துகிறது.  
ஒரு வெளியீடு என்பது அங்கீகரிக்கப்பட்ட மாற்றங்களை நிறுவ தேவையான புதிய அல்லது மாற்றப்பட்ட மென்பொருள் மற்றும்/அல்லது வன்பொருளை உள்ளடக்கி இருக்கும்.  
**வெளியீட்டு பிரிவுகளில்** உள்ளடங்கி இருப்பவை:
- முக்கிய மென்பொருள் வெளியீடுகள் மற்றும் முக்கிய வன்பொருள் மேம்பாடுகள், பொதுவாக இதில் அதிகளவிலான புதிய செயல்பாடுகள் உள்ளடங்கி இருக்கும், இவற்றில் சில மேற்படி பிரச்சினைகளுக்கு தீர்வுகள் அளிக்கவும் தலையீடு செய்யும். பொதுவாக ஒரு முக்கிய மேம்பாடு அல்லது வெளியீடானது, அதற்கு முந்தைய அனைத்து மேம்பாடுகளையும், வெளியீடுகளையும் மற்றும் அவசரகால தீர்வுகளையும் நீக்கிவிடும்.
- சிறிய மென்பொருள் வெளியீடுகள் மற்றும் வன்பொருள் மேம்பாடுகள், வழக்கமாக சிறிய மேம்பாடுகளையும், சிறிய தீர்வுகளையும் கொண்டிருக்கும், அவற்றில் சில ஏற்கனவே அவசரகால தீர்வுகளாக அளிக்கப்பட்டிருக்கலாம். பொதுவாக ஒரு சிறிய மேம்பாடு அல்லது வெளியீடு அதற்கு முந்தைய அனைத்து அவசரகால தீர்வுகளையும் நீக்கிவிடும்.
- அவசரகால மென்பொருள் மற்றும் வன்பொருள் தீர்வுகள், வழக்கமாக ஒரு சிறிய எண்ணிக்கையிலான அறியப்பட்ட பிரச்சினைகளின் திருத்தங்களைக் கொண்டிருக்கும்.  
வெளியீட்டு பிரிவின் அடிப்படையில் வெளியீடுகள் பிரிக்கப்படுகின்றன:
- டெல்டா வெளியீடு: மாற்றப்பட வேண்டிய மென்பொருளின் ஒரு பகுதி மட்டும் மாற்றுவதற்கான வெளியீடு. உதாரணமாக, பாதுகாப்பு நீட்சிகள் (security patches).
- முழுமையான வெளியீடு: மொத்த மென்பொருள் நிரலும் நிறுவப்படும்—எடுத்துக்காட்டாக, நடப்பில் இருக்கும் பயன்பாட்டின் ஒரு புதிய பதிப்பு.
- தொகுதியாக்கப்பட்ட வெளியீடு: பல்வேறு மாற்றங்களின் ஒரு கலவை—எடுத்துக்காட்டாக, சில குறிப்பிட்ட பயன்பாடுகளையும் கொண்டிருக்கும் ஓர் இயங்குதளத்தின் இமேஜைக் கூறலாம்.
# தகவல் தொழில்நுட்ப உள்கட்டமைப்பு நூலகம்

## வரலாறு

### 1. சேவை செயல்திட்டம்

#### உள்ளமைவு மேலாண்மை

உள்ளமைவு மேலாண்மை என்பது ஒரு செயல்முறையாகும், இது ஓர் அமைப்புமுறையில் உள்ள அனைத்து தனிமுறையான உள்ளமைவு விபரங்களையும் (CI) கண்காணிக்கிறது.
# தகவல் தொழில்நுட்ப உள்கட்டமைப்பு நூலகம்

## வரலாறு

### சேவை வினியோகம்

சேவை வினியோக
நெறிமுறையானது, வியாபார பயனர்களுக்கு துல்லியமான உதவியை வழங்குவதற்காக ICT அளிக்க வேண்டிய செயல்பாட்டைச் சார்ந்த
சேவைகளில் கவனம் செலுத்துகிறது. இது ICT சேவைகளின் (சேவை உதவியுடன் ஒப்பிடவும்) *வாடிக்கையாளராக* இருந்து வியாபாரத்தின்
மீது கவனம் செலுத்துகிறது. இந்த நெறிமுறை பின்வரும் செயல்முறைகளைக் கொண்டிருக்கிறது, அவை துணைபிரிவுகளில் கீழே
விளக்கப்பட்டிருக்கின்றன:
- சேவை மட்டத்திலான மேலாண்மை
- கொள்ளளவு மேலாண்மை
- தடையற்ற தகவல் தொழில்நுட்ப சேவை மேலாண்மை
- கையிருப்பு மேலாண்மை
- நிதியியல் மேலாண்மை
# தகவல் தொழில்நுட்ப உள்கட்டமைப்பு நூலகம்

## வரலாறு

### சேவை வினியோகம்

#### சேவை மட்டத்திலான மேலாண்மை

சேவை மட்டத்திலான மேலாண்மையானது, தொடர்ச்சியாக கண்டறிதல், கண்காணிப்பு மற்றும் சேவை மட்டத்திலான உடன்படிக்கைகளில் (SLA) குறிப்பிட்டிருக்கும் வகையில் தகவல்தொழில்நுட்ப சேவைகளின் அளவுகளைக் கண்காணிப்பது மற்றும் மீள்பார்வையிடுவது ஆகியவற்றை அளிக்கிறது. செயல்பாட்டு மட்டத்திலான உடன்படிக்கைகள் (Operational Level Agreement) மற்றும் செய்யப்பட்டிருக்கும் ஒப்பந்தங்கள்]] (Underpinning Contracts) ஆகியவற்றின் அடிப்படையில் உட்புற தகவல் தொழில்நுட்ப உதவி வழங்குனர்களுக்கும், வெளி வினியோகஸ்தர்களுக்கும் இடையிலான செயல்பாடுகள் சரியாக இருப்பதைச் சேவை மட்டத்திலான மேலாண்மை உறுதிப்படுத்துகிறது. சேவை தரம் மற்றும் சேவை மட்டத்திலான உடன்படிக்கைகள் மீது ஏற்படும் விளைவுகளை அணுகுவதில் இந்த செயல்முறை ஈடுபட்டிருக்கும். சேவை மட்டத்திலான மேலாண்மை செயல்முறையானது, செயல்பாட்டு செயல்முறையின் நடவடிக்கைகளைக் கட்டுப்படுத்த அவற்றுடன் நெருங்கிய தொடர்பைக் கொண்டிருக்கும். சேவை மட்டத்திலான மேலாண்மையின் மைய பாத்திரம், ஒரு திட்ட இலக்கின்படி மெட்ரிக்குகளை (metric) உருவாக்கவும், கண்காணிக்கவும் அதை ஓர் இயல்பான இடத்திற்கு கொண்டு சென்று நிறுத்துகிறது.  
சேவை மட்டத்திலான மேலாண்மையே வாடிக்கையாளருடனான முதன்மை இடைமுகமாக இருக்கிறது (சேவை உதவி மையத்தால் வழங்கப்பட்ட சேவையை விரும்பாத பயனருக்கு இடைமுகமாக இருக்கிறது). சேவை மட்டத்திலான மேலாண்மை பின்வருவனவற்றிற்கு பொறுப்பேற்கிறது:
- ஒப்புக்கொள்ளப்பட்ட தகவல் தொழில்நுட்ப சேவைகள் எப்போது, எங்கே இருக்க வேண்டுமோ அவை குறிப்பிட்டபடி வழங்கப்பட்டனவா என்பதை உறுதிப்படுத்துகிறது
- நிதியியல் மேலாண்மையால் ஒதுக்கப்பட்ட ஆதாரவளங்களைக் கொண்டு தேவையான அளவுகளும், சேவை தரமும் எட்டப்பட்டன என்பதை உறுதிப்படுத்த கையிருப்பு மேலாண்மை, கொள்ளளவு மேலாண்மை, சம்பவ மேலாண்மை மற்றும் பிரச்சினை மேலாண்மை ஆகியவற்றுடன் தொடர்பு கொள்கிறது
- ஒரு சேவை பட்டியல்தொகுப்பை (வாடிக்கையாளர்களுக்கு கிடைக்க வேண்டிய தரமுறைப்பட்ட தகவல் தொழில்நுட்ப வசதிகள் மற்றும் உடன்படிக்கைகளின் ஒரு பட்டியல்) உருவாக்கி, நிர்வகிக்கிறது
- வியாபாரத்திற்கும் மற்றும் அதன் தொடர்ச்சியான தேவைகளுக்கும் உதவ தகுந்த தடையற்ற தகவல் தொழில்நுட்ப சேவை கிடைப்பதை உறுதிப்படுத்துகிறது.  
சிக்கனமாகவும், பாதுகாப்பாகவும் மற்றும் சிறந்த முறையிலும் ஒப்புக்கொள்ளப்பட்ட சேவை வழங்கப்படுகிறது என்பதை உறுதிப்படுத்த
தேவையான உதவிகளை அளிக்க சேவை மட்டத்திலான மேலாளர் சேவை வினியோக செயல்முறையின் பிற பகுதிகளோடும் தொடர்பு
கொள்கிறார்.
# தகவல் தொழில்நுட்ப உள்கட்டமைப்பு நூலகம்

## வரலாறு

### சேவை வினியோகம்

#### கொள்ளளவு மேலாண்மை

நிறுவனங்கள் வியாபார தேவைகளுக்கு ஏற்ப அவற்றின் தகவல் தொழில்நுட்ப ஆதாரவளங்களைப் பயன்படுத்த உதவுவதன் மூலம், கொள்ளளவு மேலாண்மையானது, தகவல் தொழில்நுட்ப சேவைகளின் சிக்கனமான மற்றும் எளிய வழிகளுக்கு உதவி புரிகிறது. உயர்-மட்டத்திலான
செயல்பாடுகளாவன:
- பயன்பாட்டை அளவுமுறைப்படுத்தல்
- பணிச்சுமை மேலாண்மை
- தேவை மேலாண்மை
- விளம்பர படம்
- கொள்ளளவு திட்டமிடுதல்
- ஆதாரவளங்களை மேலாண்மை செய்தல்
- திறன் மேலாண்மை
# தகவல் தொழில்நுட்ப உள்கட்டமைப்பு நூலகம்

## வரலாறு

### சேவை வினியோகம்

#### தடையற்ற தகவல் தொழில்நுட்ப சேவைக்கான மேலாண்மை

தடையற்ற தகவல் தொழில்நுட்ப சேவை மேலாண்மையானது சில செயல்முறைகளைக் கொண்டிருக்கிறது, ஒரு கடுமையான சம்பவம் ஏற்பட்டாலும் கூட தகவல் தொழில்நுட்ப சேவைக்கள் அதிலிருந்து மீண்டெழுந்து, தொடர்வதை உறுதிப்படுத்த, இதன் மூலம் திட்டங்கள் தகுந்த இடத்தில் நிலைநிறுத்தப்பட்டு, நிர்வகிக்கப்படுகிறது. இது வெறுமனே செயல்பாட்டில் இல்லாத முறைமைகளை மட்டுமல்லாமல், மாறாக செயல்பாட்டைச் சார்ந்த முறைமைகளையும் இது உள்ளடக்கி இருக்கும்-இதனால் முதலிலேயே ஒரு பேரழிவிற்கான அபாயத்தைக் குறைத்துவிடுகிறது.  
தகவல் தொழில்நுட்ப சேவைகளை வழங்க பயன்படுத்தப்படும் தகவல் தொழில்நுட்ப உள்கட்டமைப்பிற்கு தடையற்ற மேலாண்மை புத்துயிர் அளிப்பதாக, பயன்பாட்டு உரிமையாளர்களால் இது பாராட்டப்படுகிறது, ஆனால் (ஆரம்ப உதவி மட்டத்திலேயே) ஒரு தீவிர சம்பவம் ஏற்பட்டாலும் கூட மொத்த ஆரம்பம் முதலாக இறுதி வரைக்குமான வியாபார செயல்முறை தொடர வேண்டும் என்பதை உறுதிப்படுத்த, பல நிறுவனங்கள் மேலும் விரிவாக எட்டக்கூடிய தடையற்ற தொழில் திட்டமிடுதல்களை (Business Continuity Planning - BCP) நடைமுறைப்படுத்தி வருகின்றன.  
தடையற்ற மேலாண்மை பின்வரும் அடிப்படை வழிகளை உள்ளடக்கி உள்ளது:
- தொழில் பாதிப்பு பகுப்பாய்வு (Business Impact Analysis) ஒன்றை நடத்துவதன் மூலம் மீட்டெடுக்கப்பட வேண்டிய நடவடிக்கைகளை வரிசைப்படுத்துதல்
- ஒவ்வொரு சேவைக்கும் இருக்கும் சிறப்பம்சங்கள், அபாயங்கள், குளறுபடிகள் மற்றும் எதிர்நடவடிக்கைகளைக் கண்டறிய ஒவ்வொரு தகவல் தொழில்நுட்ப சேவைகளுக்கும் அபாய மதிப்பீட்டை (aka அபாய பகுப்பாய்வு) செய்தல்
- மீட்டெடுப்பதற்கான சாத்தியக்கூறுகளை மதிப்பிடுதல்
- பின்நிகழ்வு திட்டத்தை உருவாக்குதல்
- குறிப்பிட்ட கால இடைவெளியில் பரிசோதித்தல், மீள்பார்வையிடுதல், மற்றும் மாற்றி அமைத்தல்
# தகவல் தொழில்நுட்ப உள்கட்டமைப்பு நூலகம்

## வரலாறு

### சேவை வினியோகம்

#### கையிருப்பு மேலாண்மை

ஒரு நியாயமான செலவில் தொழிலுக்கு உதவும் வகையில் நிறுவனங்கள் அவற்றின் தகவல் தொழில்நுட்ப இருப்பை நிலைக்க செய்வதை கையிருப்பு மேலாண்மை இலக்காக கொண்டிருக்கிறது. கையிருப்பு தேவைகளை உணர்வது, கையிருப்பு திட்டத்தை உருவாக்குவது, கையிருப்பைக் கண்காணிப்பது, மற்றும் பராமரிப்பு பிரச்சினைகளையும் கண்காணிப்பது ஆகியவையே இதன் உயர்மட்ட நடவடிக்கைகளாகும்.  
ஒரு குறிப்பிட்ட காலத்திற்கு ஒப்புக்கொள்ளப்பட்ட அளவிற்கு செயல்படுவதற்கான ஒரு தகவல் தொழில்நுட்ப பகுதியின் திறனை கையிருப்பு மேலாண்மை கவனிக்கிறது.
- நிலைப்புத்தன்மை: வரையறுக்கப்பட்ட நிலைமைகளில் ஒப்புகொள்ளப்பட்ட அளவில் செயல்படுவதற்கான ஒரு தகவல் தொழில்நுட்ப பாகத்தின் திறன்
- பராமரிப்புத்தன்மை: தொடர்ந்து செயல்படுவதற்கான அல்லது செயல்படும் நிலைக்கு கொண்டு வரப்படுவதற்கான ஒரு தகவல் தொழில்நுட்ப பாகத்தின் திறன்
- வினியோகத்தன்மை: ஒரு மூன்றாம் நிலை ஒப்பந்த முறையின் கீழ் சாதனத்தையோ அல்லது செயல்பாட்டையோ இருப்பில் வைத்திருப்பதற்கான ஒரு வெளிப்புற வினியோகஸ்தரின் திறன்
- மீண்டுவரும்தன்மை: செயல்பாடு பாதிப்பிலிருந்து விடுதலை அளிக்கும் ஒரு முறைமை மற்றும் சேவைகளை நம்பகத்தன்மையுடன் வைத்திருப்பதற்கான ஒரு முறை. ஒன்றுக்குபதிலாக ஒன்று (redundancy) என்பது மீண்டுவரும்தன்மையின் ஒரு பிரபல முறையாகும்.
- பாதுகாப்பு: தொடர்புடைய தரவுகளைக் கொண்டிருக்கும் ஒரு சேவை. பாதுகாப்பு என்பது இரகசியத்தன்மை, ஒருங்கிணைப்பு, மற்றும் குறிப்பிட்ட தரவின் இருப்பு ஆகியவற்றைக் குறிக்கிறது. இருப்பு என்பது அமைப்புமுறையில் ஒட்டுமொத்தமாக இருப்பதை பற்றிய ஒரு தெளிவான பார்வையை அளிக்கிறது.
# தகவல் தொழில்நுட்ப உள்கட்டமைப்பு நூலகம்

## வரலாறு

### சேவை வினியோகம்

#### தகவல் தொழில்நுட்ப சேவைகளுக்கான நிதியியல் மேலாண்மை

தகவல் தொழில்நுட்ப நிதியியல் மேலாண்மையானது, மிக குறைந்த செலவில் (இது கட்டாயமாக குறைந்த விலையில் தான் இருக்க வேண்டும் என்று அவசியமில்லை) தகவல் தொழில்நுட்ப உள்கட்டமைப்பைப் பெறுவதை உறுதிப்படுத்துவதற்கான நெறிமுறைகளைக் கொண்டிருக்கிறது, மேலும் ஒரு நிறுவனம் அதன் தகவல் தொழில்நுட்ப சேவைகளுக்கான செலவுகளைப் புரிந்து கொள்ளும் வகையில் தகவல் தொழில்நுட்ப சேவைகளின் செலவுகளை இது கணக்கிடுகிறது. இந்த செலவுகள் பிறகு, சேவையைப் பெறும் வாடிக்கையாளரிடம் இருந்து மீட்டெடுக்கப்படுகிறது.
இது சேவை வினியோக செயல்முறையின் இரண்டாவது உட்பொருளாகும்.
# தகவல் தொழில்நுட்ப உள்கட்டமைப்பு நூலகம்

## வரலாறு

### சேவை மேலாண்மையை நிறுவ திட்டமிடல்

ஐடிஐஎல் நெறிமுறை - சேவை மேலாண்மை நிறுவ திட்டமிடலானது
தொழில் தேவைகள் மற்றும் தகவல் தொழில்நுட்ப தேவைகளை ஒழுங்குமுறைப்படுத்த பயிற்சியாளர்களுக்கு ஒரு கட்டமைப்பை உருவாக்கி அளிக்க முயற்சிக்கிறது. வழிகாட்டுநெறிமுறைகளுடன் சேர்ந்திருக்கும் செயல்முறைகள் மற்றும் அணுகுமுறைகள், பணியின் கட்டுப்பாட்டில் இருக்கும் ஒரு திட்டத்திற்குள் பிற ஐடிஐஎல் நெறிமுறைகளைச் செயல்திட்டங்களாக செயல்படுத்துவதன் அடிப்படையில் தொடர்ச்சியான சேவை மேம்பாட்டு திட்டங்களைப் பரிந்துரைக்கும். சேவை மேலாண்மையை நிறுவ திட்டமிடலானது, முக்கியமாக சேவை மேலாண்மை செயல்முறைகளில் கவனம் செலுத்துகிறது, இருப்பினும் பிற ஐடிஐஎல் நெறிமுறைகளுக்கும் பொதுவாக இது பொருந்தும். உட்பொருட்கள் பின்வருவனவற்றைக் கொண்டிருக்கும்:
- தொலைநோக்கை உருவாக்குதல்
- நிறுவனத்தை ஆய்வு செய்தல்
- இலக்குகள் நிர்ணயித்தல்
- தகவல் தொழில்நுட்ப சேவை மேலாண்மையை நிறுவுதல்
# தகவல் தொழில்நுட்ப உள்கட்டமைப்பு நூலகம்

## வரலாறு

### பாதுகாப்பு மேலாண்மை

ஐடிஐஎல்-செயல்முறை பாதுகாப்பு மேலாண்மையானது
மேலாண்மை நிறுவனத்தில் தகவல் பாதுகாப்பு முறையாக கட்டமைக்கப்பட்டிருப்பதைக் குறித்து விவரிக்கிறது. ஐடிஐஎல் பாதுகாப்பு மேலாண்மை, தகவல் பாதுகாப்பு மேலாண்மைக்கான பயிற்சி நெறிமுறைகளின் அடிப்படையில் அமைந்திருக்கும், தற்போது இதுவே ISO/IEC 27002 என்று அறியப்படுகிறது.  
துல்லியமான தகவல் பாதுகாப்பை உறுதிப்படுத்துவதே பாதுகாப்பு மேலாண்மையின் அடிப்படை இலக்காகும். உண்மையில், தகவல் பாதுகாப்பின் முதன்மை நோக்கம் அபாயங்களில் இருந்து தகவல்சார் சொத்துக்களைப் பாதுகாத்து, அதன் மூலம் நிறுவனத்திற்கு அவற்றின் மதிப்பை தக்க வைப்பதாகும். இது பொதுவாக இரகசியத்தன்மை, ஒருங்கிணைப்புத்தன்மை மற்றும் இருப்புத்தன்மை ஆகியவற்றை உறுதிபடுத்துவதன் மூலமாகவும், அதனோடு சேர்ந்து அங்கீகரித்தல், கணக்கிடுதல், மீண்டும் மீண்டும் நடக்காதிருப்பது மற்றும் நம்பகத்தன்மை போன்ற உடன்சார்ந்த பண்புகள் அல்லது இலக்குகள் மூலமாகவும் வெளிப்படுத்தப்படும்.  
ISO/IEC 27001 இணக்கமாக பல நிறுவனங்களுக்கு அவற்றின் தகவல் பாதுகாப்பு மேலாண்மை அமைப்புமுறைகளை வடிவமைப்பதற்கு ஏற்படும் அழுத்தத்தைச் சமாளிக்க ஐடிஐஎல் பதிப்பு 2 பாதுகாப்பு மேலாண்மை தொகுதி தேவைப்படுகிறது, உண்மையில் தற்போது பதிப்பு 3 களத்தில் இருக்கிறது.
# தகவல் தொழில்நுட்ப உள்கட்டமைப்பு நூலகம்

## வரலாறு

### ICT உள்கட்டமைப்பு மேலாண்மை

ICT உள்கட்டமைப்பு மேலாண்மை செயல்முறைகளானது, ஒரு ICT உள்கட்டமைப்பிற்கு தேவைகளுக்கான பகுப்பாய்வு, திட்டமிடல், வடிவமைப்பு, நிறுவுதல் மற்றும் நடைபெற்று வரும் செயல்பாட்டு மேலாண்மை மற்றும் தொழில்நுட்ப உதவி ஆகியவற்றிற்கான சிறந்த பயிற்சிகளைப் பரிந்துரைக்கிறது. ("ICT" என்பது "தகவல் மற்றும் தொலைதொடர்பு தொழில்நுட்பம்" (Information and Communication Technology) என்பதன் சுருக்கமாகும்.)  
வாடிக்கையாளர்களுக்கு ICT சேவைகளை வழங்குவதில் உள்ளடங்கி இருக்கும் ICT சாதனம் மற்றும் மென்பொருளோடு நேரடியாக தொடர்பு கொண்டிருக்கும் ITIL-க்குள் இருக்கும் செயல்முறைகளை உள்கட்டமைப்பு மேலாண்மை செயல்முறைகள் விவரிக்கின்றன.
- **ICT வடிவமைப்பு மற்றும் திட்டமிடல்**
- **ICT நிறுவுதல்**
- **ICT செயல்பாடுகள்**
- **ICT தொழில்நுட்ப உதவி**  
இந்த நெறிமுறைகள் சேவை மேலாண்மையோடு தொடர்புடைய பிற நெறிமுறைகளை விட மிக குறைவாகவே புரிந்து கொள்ளப்பட்டிருக்கிறது, ஆகவே பெரும்பாலும் அவற்றின் சில கருத்துக்கள் சேவை மேலாண்மை நெறிமுறைகளில், 'நிறுவுதலின் மூலமாக' கையாளப்பட்டிருக்கும் என்று நம்பப்படுகிறது.
# தகவல் தொழில்நுட்ப உள்கட்டமைப்பு நூலகம்

## வரலாறு

### ICT உள்கட்டமைப்பு மேலாண்மை

#### ICT வடிவமைப்பு மற்றும் திட்டமிடல்

ICT வடிவமைப்பு மற்றும் திட்டமிடலானது, ICT உள்கட்டமைகளின் செயல்திட்ட மற்றும் தொழில்நுட்ப வடிவமைப்பு மற்றும் திட்டமிடலுக்கான ஒரு கட்டமைப்பு மற்றும் அணுகுதலை அளிக்கிறது. தொழில்நுட்ப வடிவமைப்பு மற்றும் கட்டமைப்புடன், தொழில் (மற்றும் மொத்த IS) செயல்திட்டத்தின் தேவையான கலவையையும் இது உட்கொண்டிருக்கிறது. கோரிக்கை அறிக்கைகள் (Statements of Requirement - "SOR") மற்றும் ஒப்பந்தபுள்ளிக்கான அழைப்புகள் (Invitations to Tender-"ITT") ஆகியவற்றின் மூலமாக புதிய ICT தீர்வுகளுக்கான வாங்குதல்களையும், மற்றும் செயல்திட்ட தொழில் மாற்றங்களுக்கான ICT திட்டங்களைத் துவக்குதல் மற்றும் நிர்வகித்தல் ஆகியவற்றிற்கு பொறுப்பேற்பது ஆகிய இரண்டையும் ICT வடிவமைப்பு மற்றும் திட்டமிடல் ஊக்குவிக்கிறது. வடிவமைப்பு மற்றும் திட்டமிடலின் முக்கிய வெளிப்பாடுகளாவன:
- ICT செயல்திட்டங்கள், கொள்கைகள் மற்றும் திட்டங்கள்
- ICT-யின் ஒட்டுமொத்த கட்டமைப்பு & மேலாண்மை கட்டமைப்பு
- சாத்தியக்கூறுகள் பற்றிய ஆய்வுகள், ITT-கள் மற்றும் SOR-கள்
- தொழில் விஷயங்கள்
-
-
-
-
-
-
-
-
-
-
-
-
-
-
-
# தகவல் தொழில்நுட்ப உள்கட்டமைப்பு நூலகம்

## வரலாறு

### ICT உள்கட்டமைப்பு மேலாண்மை

#### ICT நிறுவுதல் மேலாண்மை

ICT நிறுவுதலானது, ஓர் ஒட்டுமொத்த ICT திட்டத்திற்குள் வடிவமைப்பு, உருவாக்கம், பரிசோதனை மற்றும் மாற்றுதல் (நிறுவுதல்) திட்டங்களின் வெற்றிகரமான மேலாண்மைக்கான ஒரு கட்டமைப்பை அளிக்கிறது. இது PRINCE2 உடன் பொதுவாக பல்வேறு திட்ட மேலாண்மை நெறிமுறைகளை உள்ளடக்கி உள்ளது, ஆனால் செயல்பாட்டுக்குரிய மற்றும் செயல்பாட்டுக்குரியதல்லாத இரண்டு பரிசோதனைகளையும் மற்றும் வெளியீட்டு மேலாண்மையின் தேவையான ஒருங்கிணைப்பு ஆகியவற்றை உள்ளடக்க ஒரு பரந்தளவில் கவனத்தைச் செலுத்துகிறது.
# தகவல் தொழில்நுட்ப உள்கட்டமைப்பு நூலகம்

## வரலாறு

### ICT உள்கட்டமைப்பு மேலாண்மை

#### ICT செயல்பாடுகளின் மேலாண்மை

ICT செயல்பாடுகளின் மேலாண்மை, ICT உள்கட்டமைப்பிற்கான தினசரி தொழில்நுட்ப மேற்பார்வையை அளிக்கிறது. பெருமளவில் இது சேவை உதவியில் இருக்கும் சம்பவ மேலாண்மையின் பாத்திரத்துடன் குழப்பிக் கொள்ளப்படுகிறது, செயல்பாடுகள் அதிகளவிற்கு தொழில்நுட்பத்தின் பக்கம் சார்ந்திருக்கும் என்பதுடன் பயனர்களால் அளிக்கப்படும் சம்பவங்களை மட்டுமே இது கருத்தில் கொண்டிருப்பதில்லை, மாறாக உள்கட்டமைப்பினால் பதிவு செய்யப்பட்ட அல்லது உருவாக்கப்பட்ட நிகழ்வுகளோடு தொடர்புபட்டிருக்கும். ICT செயல்பாடுகள் ஒரு 'செயல்பாட்டுகளின் பாலத்தை' உருவாக்கி அளிக்க, பெரும்பாலும் சம்பவ மேலாண்மை மற்றும் சேவை உதவி மையம் ஆகியவற்றோடு மிக நெருக்கமாக இணைந்து செயலாற்றும், இவை கட்டாயம் தொழில்நுட்பமாக தான் இருக்க வேண்டும் என்பதில்லை. ஆனால் செயல்பாடுகள் முதன்மையாக ஆவணப்படுத்தப்பட்ட செயல்முறைகள் மற்றும் வழிமுறைகளோடு இணைந்து செயலாற்றும் என்பதோடு வெளிப்பாட்டு மேலாண்மை, பணி நிர்மாணிப்பு, பேக்அப் மற்றும் மறுநிறுவல் (restore), வலையமைப்பு கண்காணிப்பு/மேலாண்மை, சிஸ்டம் கண்காணிப்பு/மேலாண்மை, தரவுகளஞ்சிய கண்காணிப்பு/மேலாண்மை, சேமிப்பு கண்காணிப்பு/மேலாண்மை போன்ற பல குறிப்பிட்ட துணை-செயல்முறைகளோடும் இணைந்து செயலாற்றுகிறது. செயல்பாடுகள் பின்வருவனவற்றிற்கு பொறுப்பேற்கின்றன:
- ஒரு நிலையான, பாதுகாப்பான ICT உள்கட்டமைப்பு
- நடப்பில் இருக்கும், மேம்படுத்தப்பட்ட செயல்பாட்டு ஆவண நூலகம் (Operational Documentation Library - "ODL")
- அனைத்து செயல்பாட்டு நிகழ்வுகளின் பதிவு
- செயல்பாட்டு கண்காணிப்பு மற்றும் மேலாண்மை கருவிகளின் பராமரிப்பு.
- செயல்பாட்டு ஸ்க்ரிப்ட்கள்
- செயல்பாட்டு வழிமுறைகள்
# தகவல் தொழில்நுட்ப உள்கட்டமைப்பு நூலகம்

## வரலாறு

### ICT உள்கட்டமைப்பு மேலாண்மை

#### ICT தொழில்நுட்ப உதவி

ICT தொழில்நுட்ப உதவி என்பது ICT-க்குள் இருக்கும் உள்கட்டமைப்பிற்கான சிறப்பார்ந்த தொழில்நுட்ப செயல்பாடு. உள்கட்டமைப்பு மேலாண்மை மற்றும் சேவை மேலாண்மை இரண்டிலும், முதன்மையாக பிற செயல்முறைகளுக்கு உதவியாக இருக்கும், தொழில்நுட்ப உதவி பல்வேறு சிறப்பார்ந்த நடவடிக்கைகளை அளிக்கிறது: ஆராய்ச்சி மற்றும் மதிப்பீடு, சந்தை ஆய்வு (குறிப்பாக வடிவமைப்பு மற்றும் திட்டமிடலுக்கும், திறன் மேலாண்மைக்கும்), கருத்து மற்றும் முன்மாதிரி பொறியியலுக்கான ஆதாரம், சிறப்பார்ந்த தொழில்நுட்ப வல்லுமை (குறிப்பாக செயல்பாடுகள் மற்றும் பிரச்சினை மேலாண்மை), ஆவணங்கள் உருவாக்கம் (குறிப்பாக செயல்பாட்டு ஆவண நூலகம் அல்லது அறியப்பட்ட குளறுபடி தரவுகளஞ்சியம் ஆகியவற்றிற்கு). ITIL கட்டமைப்பில் உதவியின் பல்வேறு மட்டங்கள் இருக்கின்றன, முதன்மை உதவி மட்டம், இரண்டாம் உதவி மட்டம் மற்றும் மூன்றாம் உதவி மட்டம் என்பனவாகும், உயர்-மட்ட நிர்வாகிகள் முக்கிய உதவிக்கான பொறுப்பை ஏற்கிறார்கள்.
# தகவல் தொழில்நுட்ப உள்கட்டமைப்பு நூலகம்

## வரலாறு

### தொழில் முன்னோக்கு

சிறந்த பயிற்சிமுறைகளின் தொகுப்பிற்கு ITIL "தொழில் முன்னோக்கு" என்று பெயரிடுகிறது.
அதாவது, உயர்ந்த சர்வதேச அளவிலான (IS) தர மேலாண்மைக்காக முழு தொழில் தேவையின் ஒரு பகுதியாக, தகவல் தொழில்நுட்ப சேவை அளிப்பைப் புரிந்து கொள்வதிலும், மேம்படுத்தி கொள்வதிலும் எதிர்கொள்ளப்படும் பொதுவான சிக்கல்களில் சிலவற்றை தீர்க்க இவை பரிந்துரைக்கப்படுகின்றன. இந்த சிக்கல்களில் சில:
- *தடையற்ற தொழில் மேலாண்மையானது* , இது என்னவென்பதை மேம்படுத்த இருக்கும் வாய்ப்புகளையும், பொறுப்புகளையும் தொழில் மேலாளருக்கு வரையறுத்துக் காட்டுகிறது, பெரும்பாலான நிறுவனங்களில் தொழிலின் தரம் மற்றும் துல்லியத்திற்கு பங்களிப்பளிக்கும் முக்கிய சேவைகளில் ஒன்றாக இது விளங்குகிறது.
- *மாற்றத்தைத் தாக்குபிடித்தல்* . தகவல் தொழிலநுட்ப உள்கட்டமைப்பு மாற்றங்கள் தொழில் நடத்தப்படும் விதத்தையோ அல்லது தடையற்ற தொழில் செயல்பாடுகளிலோ ஒரு பாதிப்பை ஏற்படுத்தக்கூடும். தொழில் மேலாளரானவர் இந்த மாற்றங்களைக் கவனித்து குறித்து கொள்வதும், இதன் துணை விளைவுகளால் தொழில் பாதிக்கப்படாமல் இருப்பதை உறுதி செய்வதும் மிகவும் முக்கியமாகும்.
- *விரைவான மாற்றத்தின் மூலம் தொழில் பயிற்சிமுறைகளை மாற்றுவதானது* , தகவல் தொழில்நுட்பத்தைக் கட்டுபடுத்தவும், தொழிலுடன் அதை ஒருங்கிணைக்கவும் உதவுகிறது.
- *கூட்டணிகள் மற்றும் பணிவெளியேற்றம்*  
தகவல் தொழில்நுட்ப அரசாக்கம் மற்றும் தகவல் தொழில்நுட்ப அரசுத்துறை மேலாண்மையின் தலைப்புகளோடு இந்த தொகுதி சம்பந்தப்பட்டிருக்கும்.
# தகவல் தொழில்நுட்ப உள்கட்டமைப்பு நூலகம்

## வரலாறு

### பயன்பாட்டு மேலாண்மை

தொழில் முன்னோக்கிற்கு ஏற்ற வகையில் தேவைகளைச் சேகரிப்பதற்கும், வரையறுப்பதற்குமான குறிப்பிட்ட கவனத்துடன், மென்பொருள்-அபிவிருத்தி திட்டங்களின் வாழ்நாள்வட்டத்தின் மூலமாக தகவல் தொழில்நுட்ப மென்பொருள் அபிவிருத்தி மற்றும் தகவல் தொழில்நுட்ப உதவி ஆகியவற்றின் ஒட்டுமொத்த தரத்தை மேம்படுத்துவதற்கான சிறந்த வழக்கமுறைகளின் ஒரு தொகுப்பை ITIL *பயன்பாட்டு மேலாண்மை* தொகுதி உட்கொண்டிருக்கிறது.  
மென்பொருள் பொறியியல் மற்றும் தகவல் தொழில்நுட்ப துறை மேலாண்மை ஆகியவற்றோடு இந்த தொகுதி சம்பந்தப்பட்டிருக்கிறது.
# தகவல் தொழில்நுட்ப உள்கட்டமைப்பு நூலகம்

## வரலாறு

### மென்பொருள் உடைமை மேலாண்மை

மென்பொருள் உடைமை மேலாண்மை என்பது பணியாளர்களையும், செயல்முறைகளையும் மற்றும் தொழில்நுட்பத்தையும் ஒருங்கிணைக்கும் பயிற்சிமுறையாகும், இது மென்பொருள் உரிமங்கள் மற்றும் அவற்றின் பயன்பாடுகளை முறையாக கண்காணிக்கவும், மதிப்பிடவும், நிர்வகிக்கவும் உதவுகிறது. தகவல் தொழில்நுட்ப செலவுகள், மனிதவள ஆதாரங்களின் எண்ணிக்கை மற்றும் மென்பொருள் சொத்துக்களை மேலாண்மை செய்தல் மற்றும் சொந்தமாக்குதல் ஆகியவற்றில் இருக்கும் உள்ளார்ந்த அபாயங்கள் ஆகியவற்றைக் குறைப்பதே SAM-ன் நோக்கமாகும்.  
மென்பொருள் உடைமை மேலாண்மை (SAM) பயிற்சிமுறையில் உள்ளடங்கி இருப்பன:
- மென்பொருள் உரிம குறைபாடுகளை நிர்வகித்தல்
- கையிருப்பு மற்றும் மென்பொருள் சொத்து பயன்பாட்டைக் கண்காணித்தல்
- வரையறை, நிறுவுதல், உள்ளமைவு, பயன்பாடு, மற்றும் மென்பொருள் சொத்துக்களின் நீக்கம் மற்றும் துல்லியமான மென்பொருள் நூலகம் ஆகியவற்றை உள்ளடக்கிய தரமுறைப்படுத்தப்பட்ட கொள்கைகள் மற்றும் வழிமுறைகளை நிர்வகித்தல்.  
மென்பொருள் உடைமை மேலாண்மையானது, தகவல் தொழில்நுட்ப சொத்து மேலாண்மையின் மென்பொருள் உட்பாகங்களைக் குறிக்கிறது. மென்பொருள் கட்டுப்பாட்டுக்கான முயற்சிகளில் துல்லியமான வன்பொருள் கையிருப்பு கட்டுப்பாடுகளும் மிக முக்கியமானவை என்பதால் இதில் வன்பொருள் உடைமை மேலாண்மையும் உள்ளடங்கி வருகிறது. அதாவது, ஒரு நிறுவனத்தின் கணினிகள் மற்றும் வலையமைப்பில் இருக்கும் மென்பொருள் மற்றும் வன்பொருள் இரண்டையும் கவனித்து கொள்ள வேண்டும் என்பதைக் குறிக்கிறது.
# தகவல் தொழில்நுட்ப உள்கட்டமைப்பு நூலகம்

## வரலாறு

### சிறுநிறுவனங்களுக்கான நிறுவுதல்

ஐடிஐஎல் *சிறுநிறுவனங்களுக்கான நிறுவுதல்* , சிறிய தகவல் தொழில்நுட்ப ஆலைகள் அல்லது துறைகளுக்கான ITIL கட்டமைப்பை நிறுவுதலுக்கு ஓர் அணுகுமுறையை அளிக்கிறது. *சேவை மேலாண்மை நிறுவுதலுக்கான திட்டமிடல், சேவை உதவி, மற்றும் சேவை வினியோகம்* போன்ற பெரும்பாலான ஒரேமாதிரியான சிறந்த பயிற்சிமுறை வழிகாட்டு நெறிமுறைகளை உள்ளடக்கும் முதன்மையான ஒரு துணை வேலையைச் செய்கிறது, ஆனால் பாத்திரங்கள் மற்றும் பொறுப்புகள் ஆகியவற்றினோடு, ITIL முன்னுரிமைகளுக்கு இடையில் குளறுபடி ஏற்படுவதைத் தடுக்கும் வழிகாட்டி நெறிமுறைகளையும் கூடுதலாக வழங்குகிறது.
# தகவல் தொழில்நுட்ப உள்கட்டமைப்பு நூலகம்

## சான்றிதழ் அளித்தல்

### நிறுவனங்கள்

நிறுவனங்கள் மற்றும் மேலாண்மை அமைப்புமுறைகள் சான்றிதழ் அளித்தலை "ஐடிஐஎல்-க்கு பொருத்தமானது" என்று குறிப்பிடுவதில்லை. ஆனால், தகவல் தொழில்நுட்ப சேவை மேலாண்மையில் ஐடிஐஎல் வழிகாட்டி நெறிமுறைகளை நிறுவி இருக்கும் ஒரு நிறுவனம், இணக்கத்தை எட்ட முடியும் என்பதோடு, ISO/IEC 20000-ன் கீழ் சான்றிதழையும் கோர முடியும். ISO/IEC 20000-க்கும், ஐடிஐஎல் பதிப்பு 3-க்கும் இடையே சில குறிப்பிடத்தக்க வேறுபாடுகள் இருக்கின்றன என்பதைக் கவனத்தில் கொள்ளவும்.
- ISO 20000, நிதியியல் சொத்துக்களின் மேலாண்மையை மட்டுமே கண்டுணர்கிறது, "மேலாண்மை, நிறுவன, செயல்முறை, அறிவுசார், பணியாளர்கள், தகவல், பயன்பாடுகள், உள்கட்டமைப்பு மற்றும் நிதியியல் மூலதனம்" ஆகியவற்றை உள்ளடக்கிய சொத்துக்களையோ, அல்லது "சேவை சார்ந்த சொத்துக்களையோ" கணக்கில் எடுத்து கொள்வதில்லை. ஆனவே ISO 20000 சான்றிதழ், ஐடிஐஎல் போல 'உடைமைகளின்' மேலாண்மையை கணக்கில் எடுத்து கொள்வதில்லை.
- ISO 20000 உள்ளமைவு மேலாண்மை அமைப்புமுறையையோ (CMS) அல்லது அறிவுசார் சேவை மேலாண்மை அமைப்புமுறையோ (SKMS) கூட கணக்கில் எடுத்து கொள்வதில்லை, ஆகவே உள்ளமைவு மேலாண்மை தரவுக்களஞ்சியத்திற்கு அப்பாற்பட்டு வேறெதற்கும் இது சான்றிதழ் வழங்குவதில்லை.
- பொதுவாக ஐடிஐஎல்-லில் முக்கியமாக கருதப்படும் அறியப்பட்ட குறைப்பாட்டின் ஐடிஐஎல் கருத்தை உணராமலோ அல்லது நிறுவாமலோ கூட ஒரு நிறுவனத்தால் ISO 20000 சான்றிதழைப் பெற முடியும்.
# தகவல் தொழில்நுட்ப உள்கட்டமைப்பு நூலகம்

## பிற வலைத்தளங்கள்

- உத்தியோகப்பூர்வ ITIL வலைத்தளம்
- OGC வலைத்தளம்
# ஏஎஸ்பி.நெட்

**எஎஸ்பி.நெட்** என்பது மைக்ரோசாஃப்டினால் உருவாக்கப்பட்டு, சந்தைப்படுத்தப்பட்ட ஒரு வலை பயன்பாட்டு வரைச்சட்டம் ஆகும். இது ஆற்றல்மிகு வலைத்தளங்களையும், வலை பயன்பாடுகளையும் மற்றும் வலை சேவைகளையும் உருவாக்க நிரலாளர்களுக்கு உதவுகிறது. ஜனவரி 2002-ல் முதன்முறையாக .நெட் வரைச்சட்டத்தின் பதிப்பு 1.0 வெளியிடப்பட்டது. இது அதற்கு முன்னர் இருந்த மைக்ரோசாஃப்டின் Active Server Pages (ASP) தொழில்நுட்பத்தைக் கடந்து வெற்றி பெற்றது. எஎஸ்பி.நெட் தொழில்நுட்பம், பொதுமொழி செயல்நேர (Common Language Runtime - CLR) அடித்தளத்தில் உருவாக்கப்பட்டிருக்கிறது. இதில் எந்தவொரு .நெட் மொழியையும் பயன்படுத்தி நிரலாளர்களால் குறியீடுகளை எழுத முடியும். எஎஸ்பி.நெட் SOAP விரிவாக்க வரைச்சட்டமானது, SOAP சேதிகளைச் செயல்படுத்த எஎஸ்பி.நெட் உட்கூறுகளை அனுமதிக்கிறது.
# ஏஎஸ்பி.நெட்

## பண்புகள்

### பக்கங்கள்

உத்தியோகப்பூர்வமாக "வலைப்படிவங்கள்" என்று அழைக்கப்படும் .NET பக்கங்களே பயன்பாட்டு அபிவிருத்திக்கான முக்கிய கட்டுமானப் பிழம்புகளாக இருக்கின்றன. இந்த வலைப்படிவங்கள் ஒரு ".aspx" விரிவாக்கங்களுடன் கோப்புகளில் இடம் பெற்றிருக்கும். நிரல்படுத்தல் வார்த்தைகளில் கூறுவதானால், இந்த கோப்புகள் குறிப்பிடத்தக்க அளவில் மாறா (X)HTML மார்க்அப்பைக் கொண்டிருக்கும். அத்துடன் வழங்கனின் வலை கட்டுப்பாடுகளையும், பயனர் கட்டுப்பாடுகளையும் வரையறுக்கும் மார்க்அப்களையும் கொண்டிருக்கும். இங்கே தான் அபிவிருத்தியாளர்கள் வலைப்பக்கத்திற்குத் தேவையான அனைத்து மாறா மற்றும் மாறும் தகவலடக்கத்தை வைத்திருப்பார்கள். மேலும் அத்துடன், வழங்கனில் ஓடி கொண்டே இருக்கும் மாறும் குறியீடானது, ஒரு பக்கத்தில் இருக்கும் <code></code> என்ற ஒரு பகுதிக்குள்ளேயே அமைக்கப்படுகிறது. இது PHP, JSP, மற்றும் ASP போன்ற பிற வலை அபிவிருத்தி தொழில்நுட்பங்களைப் போன்றதே. ஆனால் தரவு பிணைத்தல் (data binding) தேவைகளில் தவிர, பொதுவாக இதற்கு ஊக்கம் அளிக்கப்படுவதில்லை. பக்கத்தைப் பெறும் போது நிறைய அழைப்புகள் தேவைப்படுவதால் இது இவ்வாறு செய்யப்படுகிறது.  
பின்வரும் உதாரணம், பின்புற குறியீட்டு முறைக்கு (code-behind) பதிலாக, "inline" குறியீட்டைப் பயன்படுத்துவதைக் கவனிக்கவும்.
<source lang="csharp">
<%@ Page Language="C#" %>  
<!DOCTYPE html PUBLIC "-//W3C//DTD XHTML 1.0 Transitional//EN"
"http://www.w3.org/TR/xhtml1/DTD/xhtml1-transitional.dtd">
<script runat="server">  
protected void Page_Load(object sender, EventArgs e)  
{
Label1.Text = DateTime.Now.ToLongTimeString;
}  
</script>  
<html xmlns="http://www.w3.org/1999/xhtml">
<head runat="server">
<title>Sample page</title>
</head>
<body>
<form id="form1" runat="server">
<div>
The current time is: <asp:Label runat="server" id="Label1" />
</div>
</form>  
</body>
</html>
</source>
# ஏஎஸ்பி.நெட்

## பண்புகள்

### பின்புற குறியீட்டு முறை

பின்புற குறியீட்டு முறையைப் பயன்படுத்தி டைனமிக் நிரல் குறியீட்டுடன் தொடர்புபடுவதையே மைக்ரோசாஃப்ட் பரிந்துரைக்கிறது. இந்த முறையானது குறியீட்டை ஒரு பிரத்யேக கோப்பில் இடுகிறது அல்லது பிரத்யேகமாக வடிவமைக்கப்பட்ட ஸ்க்ரிப்ட் ஒட்டியில் (tag) இருத்துகிறது. பின்புற குறியீட்டு முறையின் கோப்புகள் *Mypage.aspx.cs* அல்லது *Mypage.aspx.vb* போன்ற குறிப்பிடத்தக்க பெயர்களைக் கொண்டிருக்கும். குறிப்பாக, ASPX கோப்பு போன்றே இதே கோப்பு பெயர்கள் இருக்கும். ஆனால் இறுதியில் இருக்கும் நீட்சி மட்டும் பக்க மொழியைக் குறிப்பிட்டு காட்டும் வகையில் அமைந்திருக்கும். இந்த செயல்முறை மைக்ரோசாஃப்டின் விஷூவல் ஸ்டூடியோவிலும் மற்றும் பிற IDE-களிலும் தானாகவே நடக்கிறது. இந்த பாணியிலான நிரல்படுத்தலைப் பயன்படுத்தும் போது, அபிவிருத்தியாளர் பல்வேறு நிகழ்வுகளுக்கு, அதாவது ஆவணம் முழுவதையும் ஒரு வழிமுறைப்படி செய்யாமல், பக்கம் ஏற்றப்படுவது, அல்லது ஒரு கட்டுப்பாட்டுக் கட்டளை சொடுக்கப்படுவது போன்ற நிகழ்வுகளுக்கு பிரதிபலிப்பைக் காட்டும் வகையில் குறியீட்டை எழுதுகிறார்.  
ASP.NET-ன் பின்புற குறியீட்டு முறை பழைய எஎஸ்பி-இல் இருந்து வெளியேறுவதற்கான வழியைக் காட்டுகிறது. அதில் புறத்தோற்றபாங்கையும், தகவலடக்கத்தையும் பிரித்து காட்டுவதை மனதில் வைத்து பயன்பாடுகளை உருவாக்க அபிவிருத்தியாளர்களை அது ஊக்குவிக்கிறது.